நன்னூல்
[[படிமம்:Nannuul Approach 1.jpg|thumb|300px|rigtt|நன்னூல் வகைப்பாடு 1]]
 [[படிமம்:Nannuul Approach 3.jpg|thumb|300px|right|நன்னூல் வகைப்பாடு 2]]
 [[படிமம்:Nannuul Approach 4.jpg|thumb|300px|right|நன்னூல் வகைப்பாடு 3]]
 '''நன்னூல்''', [[தொல்காப்பியம்|தொல்காப்பியம் என்னும் இலக்கண நூலையும்]] [[தொல்காப்பியம் இளம்பூரணர் உரை|தொல்காப்பிய உரையாசிரியரான இளம்பூரணர் உரை]]யையும் [[முதல்நூல்|முதல்நூலாகக்]] கொண்ட [[வழிநூல்]]. இது [[தொல்காப்பியம் கண்ட தமிழியல்|தொல்காப்பியம் கண்ட தமிழியலை]]ப் பின்பற்றி நன்னூல் தோன்றிய காலத்தில் இருந்த தமிழையும் உள்ளத்தில் கொண்டு தமிழ்மொழியை ஆராய்ந்துள்ளது. சுமார் 1700 ஆண்டு கால இடைவெளிக்குப் பின்னர் நிகழ்ந்த தமிழியல் பார்வை இஃது என்பதைக் கருத்தில் கொள்ள வேண்டும்.&lt;ref&gt;தொல்காப்பியம் (இடைச்செருகல் நீங்கலாக) கி.மு.4 -ஆம் நூற்றாண்டு. நன்னூல் கி.பி. 13-ஆம் நூற்றாண்டு&lt;/ref&gt;
 
 நன்னூல் [[பொது ஊழி|பொ.ஊ.]] 12-ஆம் நூற்றாண்டில் [[பவணந்தி முனிவர்|பவணந்தி முனிவரால்]] எழுதப்பட்ட [[தமிழ் இலக்கணம்|தமிழ் இலக்கண]] நூலாகும். [[தமிழ்மொழி]] இலக்கண நூல்களுள் தற்போது இருப்பனவற்றில் மிகப்பழமையானதான [[தொல்காப்பியம்|தொல்காப்பியத்தின்]] சில பகுதிகள் வழக்கொழிந்தன, மற்றும் சிலவற்றிற்குக் கூடுதல் விளக்கம் தேவைப்பட்டது. வழக்கொழிந்த இலக்கணப் பயன்பாடுகளுக்கு இணையான சமகாலப் பயன்பாடுகளை வகுத்தும் ஏற்கனவே வகுக்கப் பெற்ற பயன்பாடுகளை மேலும் விளக்கியும் எளிமைப்படுத்தியும் நன்னூலில் எழுதப்பட்டது. தற்காலம்வரை, செந்தமிழுக்கான இலக்கணமுறை நன்னூலைப் பின்பற்றியே உள்ளது.
 
 [[சீயகங்கன்]] என்ற சிற்றரசர் கேட்டுக் கொண்டதால் பவணந்தி முனிவர் நன்னூலை இயற்றினார் என்று பாயிரம் குறிப்பிடுகிறது.
 
 == நூலின் பகுதிகள் ==
 நன்னூல் இரு அதிகாரங்களாகப் பகுக்கப்பட்டுள்ளது. [[தொல்காப்பியம்|தொல்காப்பியத்]]தினை ஒட்டி எழுதப்பட்ட இந்நூலிலும் 5 அதிகாரங்கள் இருந்தன என்றும் பல காரணங்களுக்காக 3 அதிகாரங்கள் தொலைந்து போயிருக்கக்கூடும் எனவும் சான்றோர் கூறுவர். ஆயினும் தற்போதுள்ள நன்னூலில் இடம்பெற்று இருப்பவை,
 # [[பாயிரம்]] - 55 நூற்பாக்கள்
 # எழுத்ததிகாரம் - 202 நூற்பாக்கள்
 # சொல்லதிகாரம் - 205 நூற்பாக்கள்
 மூன்று பகுதிகளை கொண்டுள்ள நன்னூலில் 462 நூற்பாக்கள் இடம்பெற்றுள்ளன. அவற்றில் 7 நூற்பாக்கள் தொல்காப்பியத்தில் இருந்து எடுத்தாளப்பட்டுள்ளன என்பது குறிப்பிடத்தக்கதாகும்.
 
 == பாயிரம் ==
 நூலை உருவாக்கும் ஆசிரியரின் சிறப்பையும் நூல் வழங்கும் கருத்து வளத்தையும் தொகுத்து நூல் வைக்கும் முறையைப் பற்றி பேசுவது பாயிராமாகும். பாயிரத்திற்குரிய ஏழு பெயர்கள்:
 #முகவுரை-நூலுக்கு முன் சொல்லப்படுவது.
 #பதிகம்-ஐந்து பொதுவாகவும் பதினொரு சிறப்புமாகிய பலவகைப் பொருட்களையும் தொகுத்து சொல்வது.
 #அணிந்துரை
 #புனைந்துரை - நூலின் பெருமை முதலியவை விளங்க அலங்கரிக்கும் சொல்வது.
 #நூன்முகம்-நூலுக்கு முகம் போல முற்பட்டிருப்பது.
 #புறவுரை-நூலில் சொல்லியப் பொருள் அல்லாதவற்றை நூலின் புறத்திலே சொல்வது.
 #தந்துரை- நூலில் சொல்லியும் பொருள் அல்லாதவற்றை நூலின் புறத்திலே தந்து சொல்வது.
 
 சிறப்புப்பாயிரம், பொதுப்பாயிரம் என இரு வகையாகவும் நூலின் முகவுரையாகவும் அமைந்துள்ளது சிறப்பு. நன்னூல் நூலுக்கு இலக்கணம் சொல்லத் தொடங்குகிறது. நூலுக்குப் [[பாயிரம்]] வேண்டும். நூலுக்குரிய இலக்கணங்கள் எவை, அதனை யார் செய்ய வேண்டும். நூலைச் சொல்லும் [[ஆசிரியர் (இலக்கணம்)|ஆசிரியர்]], [[மாணாக்கர் (இலக்கணம்)|மாணாக்கர்]] ஆகியோரது தன்மை முதலானவை இதில் கூறப்படுகின்றன. தொல்காப்பியம் மரபியல் இறுதியில் இவை உள்ளன.&lt;ref&gt;நூல் 3-639 முதல் 643&lt;/ref&gt;&lt;ref&gt;நூலின் உரை 3-644 முதல் 655&lt;/ref&gt;&lt;ref&gt;உத்தி 656&lt;/ref&gt;&lt;ref&gt;இவை பிற்காலச் சேர்க்கை என்னும் கருத்து உண்டு.&lt;/ref&gt;  
 ;எழுத்து
 :எழுத்து, பதம், புணர்ச்சி என்னும் பாகுபாட்டில் எழுத்து ஆராயப்பட்டுள்ளது. இவற்றில் தொல்காப்பியர் கூறிய கருத்துகள் உடன்பாட்டுடன் சேர்க்கப்பட்டுள்ளன. பதவியல் பகுதி புதுவரவு. எனினும் தொல்காப்பியம் கிளவியாக்கத்தில் வரும் பால்காட்டும் விகுதிகள் முதலானவை பதவியலுக்கான முன்னோடிகள். [ச], [சை], [சௌ] எழுத்துகள் மொழிமுதலாக வரா எனத் தொல்காப்பியம் குறிப்பிடுவதை &lt;ref&gt;
 சகரக் கிளவியும் அவற்று ஓரற்றே&lt;br /&gt;
 அ, ஐ, ஔ, எனும் மூன்று அலங்கடையே (தொல்காப்பியம் 1-62)&lt;/ref&gt; மாற்றி வரும் &lt;ref&gt;
 பன்னீர் உயிரும் க ச த ந ப ம வ ய&lt;br /&gt;
 ஞ ங ஈர் ஐந்து உயிர்மெய்யும் மொழி முதல் (நன்னூல் 102)&lt;/ref&gt; எனக் காட்டுகிறார்.
 ;சொல்
 :தொல்காப்பியம் ஒன்பது இயல்களில் கூறிய செய்திகள் நன்னூலில் நான்கு இயல்களில் தொகுத்துக் கூறப்பட்டுள்ளன.
 * தொல்காப்பியம் கூறியுள்ள பொருள் இலக்கணம் இதில் கூறப்படவில்லை.&lt;ref&gt;[[இறையனார் களவியல்]], [[புறப்பொருள் வெண்பாமாலை]], [[நம்பி அகப்பொருள்|நம்பியகப்பொருள்]] முதலான பொருள்-துறை நூல்கள் செல்வாக்குப் பெற்றிருந்த காலம் அது&lt;/ref&gt;
 
 === பொதுப்பாயிரத்தின் உறுப்புகள் ===
 # [[நூலினது வரலாறு]] (வகைகள் மற்றும் தன்மைகள்)
 # [[ஆசிரியனது வரலாறு]] (வகைகள் மற்றும் தன்மைகள்)
 # பாடஞ் சொல்லலினது வரலாறு (வகைகள் மற்றும் தன்மைகள்)
 # [[மாணாக்கனது வரலாறு]] (வகைகள் மற்றும் தன்மைகள்)
 # [[பாடங்கேட்டலின் வரலாறு|பாடங் கேட்டலின் வரலாறு]] (வகைகள் மற்றும் தன்மைகள்)
 
 == எழுத்ததிகாரம் ==
 இவ்வதிகாரம் பின்வரும் 5 பகுதிகளாக உள்ளது:
 # [[எழுத்தியல் (நன்னூல்)|எழுத்தியல்]] - 72 நூற்பாக்கள்
 # [[பதவியல் (நன்னூல்)|பதவியல்]] - 23 நூற்பாக்கள்
 # [[உயிரீற்றுப் புணரியல் (நன்னூல்)|உயிரீற்றுப் புணரியல்]] - 53 நூற்பாக்கள்
 # மெய்யீற்றுப் புணரியல் - 36 நூற்பாக்கள்
 # உருபு புணரியல் - 18 நூற்பாக்கள்
 இவ் எழுத்ததிகாரத்தில் மொத்தம் 202 நூற்பாக்கள் இடம்பெற்றுள்ளன.
 
 == சொல்லதிகாரம் ==
 இவ்வதிகாரம் பின்வரும் 5 பகுதிகளாக உள்ளது:
 # பெயரியல் - 62 நூற்பாக்கள்
 # வினையியல் - 32 நூற்பாக்கள்
 # பொதுவியல் - 68 நூற்பாக்கள்
 # இடையியல் - 22 நூற்பாக்கள்
 # உரியியல் - 21 நூற்பாக்கள்
 இச் சொல்லதிகாரத்தில் 205 நூற்பாக்கள் இடம்பெற்றுள்ளன.
 
 == மேற்கோள்கள் ==
 {{Reflist}}
 
 == வெளி இணைப்புகள் ==
 * [http://www.itcusa.org/projectmadurai/utf8/mp152.html மதுரை தமிழ் இலக்கிய மின் தொகுப்புத் திட்டத்தில் உள்ள நன்னூல் தொகுப்பு] {{Webarchive|url=https://web.archive.org/web/20110204213212/http://www.itcusa.org/projectmadurai/utf8/mp152.html |date=2011-02-04 }}
 * [http://ta.wikisource.org/wiki/%E0%AE%A8%E0%AE%A9%E0%AF%8D%E0%AE%A9%E0%AF%82%E0%AE%B2%E0%AF%8D நன்னூல் (மூலம்)]
 
 {{நன்னூல்}}
 
 [[பகுப்பு:நன்னூல்| ]]
 [[பகுப்பு:12 ஆம் நூற்றாண்டுத் தமிழ் நூல்கள்]]
 [[பகுப்பு:முழுமையாகக் கிடைக்காத தமிழ் நூல்கள்]]